Széchenyi lánchíd
<s>Széchenyi lánchíd (slobodno prevedeno Sečenijev lančani most) je prvi stalni most preko Dunava koji je povezao Budim i Peštu.</s><s>On je jedna od najvećih atrakcija Obale Dunava koji je zajedno sa ostalim budimpeštanskim lokalitetima 1987. uvršten na UNESCO-vu Listu mjesta svjetske baštine u Evropi.</s>

<s>Historija 
Ideju o njegovoj izgradnji predložio je grof István Széchenyi, jedan od vodećih ljudi Ugarske 18. vijeka, pa je most i nazvan po njemu, iako ga stanovnici Budimpešte skraćeno zovu samo Lánchíd.</s><s>Radovi su započeli u 1839 po nacrtima engleskog inženjera Williama Clarka uz materijalnu pomoć bečkog financijera barona Georga Sine.</s><s>Gradnja se odvijala pod nadzorom škotskog inženjera Adama Clarka, koji se kasnije oženio sa mađarskom djevojkom i skrasio u Mađarskoj.</s><s>Po njemu se i danas zove kratka ulica u Budimu, na koju se most nadovezuje.</s>

<s>Most je svečano otvoren 20. novembra 1849.</s><s>Most je između 1914. i 1915. temeljno rekonstruiran kako bi mogao prihvatiti pojačani promet.</s><s>Prilikom obrane grada 1945., srušili su ga vojnici Wehrmacht da otežaju napredovanje Crvene armije.</s><s>Ipak još sve nije bilo gotovo, jer su oni koji su dolazili sa peštanskei strane morali obilaziti brdo na kom leži Budimski dvorac.</s><s>Zbog tog su radovi nastavljeni probijanjem tunela, koji je dovršen četiri godine nakon završetka mosta 10. februara 1853., po planovima Adama Clarka.</s><s>Tunel je otvoren za pješake 6. marta 1856., a nakon tog 30. aprila 1857. i za motorna vozila.</s>

<s>Karakteristike 
Most nose dva 48-metarska riječna tornja u klasicističkom stilu.</s><s>Dvostruki lanac po kome je most dobio ime, i na kom visi kolnik mosta, napravljen je od čeličnih ploča dugih nekoliko metara, čiji su dijelovi povezani velikim zakovicama, tako da se može gibati.</s><s>Lanci su razapeti od tornjeva do obale gdje su usidreni golemim željeznim blokovima smještenim u komorama duboko pod zemljom.</s><s>Kad je dovršen bio je svojim rasponom od 202 metara drugi na svijetu.</s><s>Portali sa obadvije strane mosta dekorirani su skulpturama lavova na masivnim kamenim podestima koji nemaju jezik.</s>

<s>Izvori</s>

<s>Vanjske veze</s>

<s>Chain Bridge Budapest</s>

<s>Mostovi u Mađarskoj
Viseći mostovi
Mostovi na Dunavu
Budimpešta</s>

